EkBass/fiwiki-20250220-pages-articles huggingface dataset:
Forza Italia

Forza Italia (FI, ) oli Silvio Berlusconin johtama oikeistolainen, joulukuussa 1993 perustettu italialainen puolue. FI oli Casa delle Libertà -kokoomusta, ja vuoden 2008 vaaleissa osa Popolo della Libertà-koalitiota. Puolue yhdistyi 2009 Alleanza Nazionalen kanssa uudeksi puolueeksi nimeltään Popolo della Libertà. ==Ideologia== Forza Italia ilmoitti olevansa populistis- liberaalipuolue. Siihen ovat vaikuttaneet suuresti myös katolisen kirkon sosiaaliset opetukset. FI oli Euroopan kansanpuolueen jäsen ja sen jäsenet istuivat europarlamentissa Euroopan parlamentin konservatiiviryhmässä. Suurin osa jäsenistöstä ja johtajista oli katolilaisia. Suurin osa oli entisiä Democrazia Cristianan jäseniä, tosin mukana oli myös entisiä sosialisteja (PSI), sekä entisiä liberaaleja (PLI), tasavaltalaisia (PRI) ja sosiaalidemokraatteja (PSDI), sekä jopa muutama kommunisti. ==Historia== Forza Italian perusti 1993 mediamoguli Silvio Berlusconi seuraavan vuoden vaaleja varten. Italiaa oli tuolloin järkyttänyt ns. Tangentopoli-skandaali, jonka vuoksi viisi maata toisen maailmansodan jälkeen hallinnutta puoluetta katosivat kartalta. Forza Italia nousi valtaan maaliskuun 1994 vaaleissa Polo delle Libertà -koalition johdossa, johon kuluivat Lega Nord, Alleanza Nazionale, Centro Cristiano Democratico, Unione di Centro. Berlusconista tuli tuolloin ensimmäisen kerran pääministeri. Hallitus kaatui kuitenkin nopeasti Lega Nordin jätettyä hallituksen jo joulukuussa. Pääministeriksi tuli Lamberto Dini, eikä hallitukseen otettu lisää FI:n ministerejä. Polo delle Libertà hävisi 1996 vaalit, jolloin alkoi sen oppositiokausi. Vuoden 2001 vaaleihin se lähti uuden vaalikoalition Casa delle Libertàn osana. Vaalivoiton jälkeen Berlusconi oli pääministerinä yhtämittaisesti vuodet 2001--2006, mikä oli Italian sodanjälkeisen historian pisin aika. Myös tämän hallituksen avainpaikat miehitettiin FI:n jäsenillä. Puolue menetti huomattavasti asemiaan vuoden 2004 europarlamenttivaaleissa ja 2005 paikallisvaaleissa ja hävisi 2006 vasemmiston Oliivipuukoalitiolle. Luokka:Italian puolueet Luokka:Liberaalikonservatistiset puolueet
What Hits!?

What Hits!? on rockyhtye Red Hot Chili Peppersin ensimmäinen kokoelmalevy, jonka julkaisi EMI Records 29. syyskuuta 1992. Se sisältää kappaleita yhtyeen neljältä ensimmäiseltä albumilta, yhden Abbey Road EP:ltä, yhden Blood Sugar Sex Magikiltä, ja yhden Pretty Woman-soundtrackiltä. Kokoelma julkaistiin vasta sen jälkeen kun Red Hot Chili Peppers oli jo jättänyt EMI:n, ja julkaissut menestysalbumi Blood Sugar Sex Magikin. Emi Records sai Warner Bros. Recordsilta luvan käyttää yhtä kappaletta menestysalbumilta, jos tulevaisuudessa Warner saisi omalle kokoelmalevylleen yhden vanhemmista kappaleista (Kappale oli Higher Ground Greatest Hits-kokoelmalla vuodelta 2003). What Hits!?:in (suom. Mitkä hitit!?) nimi on vitsi Red Hot Chili Peppersin heikosta suosiosta EMI Recordsin alaisuudessa. Levyn kansi on samantapainen kuin bändin toisen kokoelma-albumin, Out in L.A.:n. ==Kappaleet== Kaikki kappaleet tehnyt Red Hot Chili Peppers, ellei toisin mainittu. #Higher Ground - 3.21 (Stevie Wonder) (Mother's Milk) #Fight Like a Brave - 3.47 (The Uplift Mofo Party Plan) #Behind the Sun - 4.45 (The Uplift Mofo Party Plan) #Me and My Friends - 3.05 (The Uplift Mofo Party Plan) #Backwoods - 3.06 (The Uplift Mofo Party Plan) #True Men Don't Kill Coyotes - 3.36 (The Red Hot Chili Peppers) #Fire - 2.01 (Jimi Hendrix) (The Abbey Road E.P. ja Mother's Milk) #Get Up and Jump - 2.50 (The Red Hot Chili Peppers) #Knock Me Down - 3.43 (Mother's Milk) #Under the Bridge - 4.24 (Blood Sugar Sex Magik) #Show Me Your Soul - 4.22 (Pretty Woman-soundtrack) #If You Want Me To Stay - 4.06 (Sly & The Family Stone) (Freaky Styley) #Hollywood (Africa) - 4.58 (The Meters) (Freaky Styley) #Jungle Man - 4.04 (Freaky Styley) #The Brothers Cup - 3.24 (Freaky Styley) #Taste the Pain - 4.34 (Mother's Milk) #Catholic School Girls Rule - 1.55 (Freaky Styley) #Johnny, Kick aHole in the Sky - 5.10 (Mother's Milk) ===Videoversio=== #Behind The Sun #Under The Bridge #Show me Your Soul #Taste The Pain #Higher Ground #Knock Me Down #Fight Like a Brave #Jungle Man #True Men Don't Kill Coyotes #Catholic School Girls Rule #Fire #Stone Cold Bush (live) #Special Sicret Song Inside (live) #Subway to Venus (live) Luokka:Vuoden 1992 kokoelma- albumit Luokka:Red Hot Chili Peppersin albumit
Gastón Gaudio

Gastón Norberto Gaudio (s. 9. joulukuuta 1978 Temperley, Buenos Aires) on argentiinalainen ammattilaistennispelaaja. Hänen paras ATP-sijoituksensa on ollut viides, vuonna 2005. Gaudio on yksi ennalta-arvaamattomimmista pelaajista ja erityisesti hänen yhden käden rystylyöntinsä voi yhdellä hetkellä olla loistava, mutta seuraavassa pelissä hän voi pelata aivan eri tavalla. Gaudio aloitti tenniksen pelaamisen kuusivuotiaana ja ryhtyi ammattilaiseksi vuonna 1996. Vuonna 1998 hän voitti ensimmäisen ATP- Challenger-turnauksensa. Hän on voittanut yhden Grand Slam -turnauksen vuonna 2004, jolloin hän voitti Ranskan avoimet. Gaudio on pienikokoinen, vain 175 cm pitkä pelaaja. Hän on voittanut vuonna 1996 alkaneella urallaan kahdeksan ATP- turnausta kaksinpelissä ja kolme turnausta nelinpelissä. Hän on ansainnut urallaan kesäkuuhun 2009 mennessä kuusi miljoonaa dollaria palkintorahaa. Gaudio ilmoitti uransa lopettamisesta elokuussa 2011. == Lähteet == == Aiheesta muualla == * Luokka:Argentiinalaiset tennispelaajat Luokka:Vuonna 1978 syntyneet Luokka:Elävät henkilöt
Casa delle Libertà

Casa delle Libertà (CDL, suomeksi myös Vapauden talo ja Vapausliitto) oli italialainen poliittinen liittouma, jota johti Silvio Berlusconi. Sen tilalle muodostettiin vuonna 2008 Popolo della Libertà, johon tulivat CDL:n tärkeimmät puolueet FI ja AN. Siihen kuuluivat: * Forza Italia * Alleanza Nazionale * Unione dei Democratici Cristiani e di Centro * Lega Nord * Movimento per l'Autonomia * Democrazia Cristiana per le Autonomie * Partito Socialista - Nuovo PSI * Partito Repubblicano Italiano * Riformatori Liberali PRI ja NPSI vetäytyivät myöhemmin. Liittouma perustettiin vuoden 1994 vaaleja varten nimellä Polo delle Libertà. Se voitti vaalit, mutta Berlusconin pääministerikausi kesti vain yhdeksän kuukautta Lega Nordin vetäydyttyä yhteistyöstä. Uusi vaalivoitto 2001 mahdollisti Berlusconille vuosien 2001–2006 pääministerikauden. Vuoden 2006 vaaleissa osa koalition jäsenistä protestoi uusfasistien, kuten Adriano Tilgher, Roberto Fiore, Alessandra Mussolini, Gaetano Saya ja Pino Rauti ottamista CDL:n listalle. Protestien jälkeen Mussolini vetäytyi, mutta sanoi tukevansa CDL:ää. == Lähteet == Luokka:Italian puolueet
Alleanza Nazionale

Alleanza Nazionale (myös Kansallinen liitto ja Kansallisliitto, lyh. AN) oli italialainen 1995 perustettu kansalliskonservatiivinen puolue, jota johti sen perustamisesta lähtien Gianfranco Fini. Puolue kuului Silvio Berlusconin johtamiin Casa delle Libertà (CdL) ja Popolo della Libertà (PdL) -liittoumiin. Se oli mukana kaikissa kolmessa Berlusconin CdL-hallituksessa. Se julkaisi lehteä Il Secolo d’Italia. Euroopan parlamentissa sen jäsenet olivat Unioni kansakuntien Euroopan puolesta -ryhmässä. Puolue perustettiin tammikuussa 1995 entisten uusfasistisen Movimento Sociale Italiano – Destra Nazionalen (MSI–DN) ja kristillisdemokraattisen puolueen konservatiivisen siiven pohjalle. AN sanoutui irti fasismista. Marraskuussa 2003 vieraillessaan Israelissa Fini sanoi fasismia ”absoluuttiseksi pahuudeksi”, mikä sai osan jäsenistöä, mukaan lukien Alessandra Mussolinin jättämään puolueen ja perustamaan Azione Socialen. Puolue lakkautti itsensä viimeisessä kokouksessaan 22. maaliskuuta 2009 liittyäkseen Popolo della Libertà -puolueeseen Forza Italian kanssa. == Lähteet == == Aiheesta muualla == Luokka:Italian puolueet
Genetit

Genetit (Genetta) on sivettikissojen alaheimoon kuuluva petoeläinten suku, johon kuuluu kymmenkunta lajia.Genetta Markku Savelan sivut Ne muistuttavat ulkonäöltään ja liikkeiltään kissoja, vaikka ovat niille varsin etäistä sukua. Useimmilla geneteillä on pilkullinen turkki, pitkä raidallinen häntä, pieni pää ja isot korvat. Ne ovat notkeita ja ketteriä, ja ainoina sivettieläiminä kykenevät seisomaan kahdella jalalla. Genetti elää myös Euroopan puolella, muut genettilajit pelkästään Afrikassa. Genettien sukuun kuuluu nykykäsityksen mukaan 14 lajia: (suomenkielisten nimien lähde) *Abessiniangenetti (Genetta abyssinica) *Angolangenetti (Genetta angolensis) *Genetti (Genetta genetta) *Johnstoningenetti (Genetta johnstoni) *Metsägenetti (Genetta maculata) *Vesigenetti (Genetta piscivora) *Pienitäplägenetti (Genetta servalina) *Villieringenetti (Genetta thierryi) *Tiikerigenetti (Genetta tigrina) *Viktoriangenetti (Genetta victoriae) *Genetta bourloni *Genetta cristata *Genetta pardina *Genetta poensis == Lähteet == == Aiheesta muualla == *Laji.fi: Genetit (Genetta) *ITIS: Genetta *University of Michigan, Animal Diversity Web (ADW): Genetta, aquatic genet *Global Biodiversity Information Facility (GBIF): Genetta *Pherobase: Semiochemicals of Genus Genetta Luokka:Sivettieläimet
Etelä-Afrikan Grand Prix 1979

Etelä-Afrikan Grand Prix 1979 oli Formula 1 -sarjan osakilpailu, joka ajettiin 3. maaliskuuta 1979 Kyalamin radalla Etelä-Afrikassa. Kilpailun voitti Ferrarilla ajanut Gilles Villeneuve. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 12 Gilles Villeneuve Ferrari 78 1.41.49,96 3 9 2 11 Jody Scheckter Ferrari 78 + 3,42 2 6 3 4 Jean-Pierre Jarier Tyrrell-Ford 78 + 22,11 9 4 4 1 Mario Andretti Lotus-Ford 78 + 27,88 8 3 5 2 Carlos Reutemann Lotus-Ford 78 + 1.06,97 11 2 6 5 Niki Lauda Brabham- Alfa Romeo 77 + 1 krs. 4 1 7 6 Nelson Piquet Brabham-Alfa Romeo 77 + 1 krs. 12 8 20 James Hunt Wolf-Ford 77 + 1 krs. 13 9 28 Clay Regazzoni Williams-Ford 76 + 2 krs. 22 10 8 Patrick Tambay McLaren-Ford 75 + 3 krs. 17 11 29 Riccardo Patrese Arrows-Ford 75 + 3 krs. 16 12 30 Jochen Mass Arrows-Ford 74 + 4 krs. 20 13 14 Emerson Fittipaldi Fittipaldi-Ford 74 + 4 krs. 18 Kesk. 31 Hector Rebaque Lotus-Ford 71 Moottori 23 Kesk. 16 René Arnoux Renault 67 Rengas 10 Kesk. 27 Alan Jones Williams-Ford 63 Jousitus 19 Kesk. 7 John Watson McLaren- Ford 61 Sytytys 14 Kesk. 9 Hans Joachim Stuck ATS-Ford 57 Ulosajo 24 Kesk. 15 Jean-Pierre Jabouille Renault 47 Moottori 1 Kesk. 26 Jacques Laffite Ligier- Ford 45 Ulosajo 6 Kesk. 3 Didier Pironi Tyrrell-Ford 25 Kaasutin 7 Kesk. 18 Elio de Angelis Shadow-Ford 16 Ulosajo 15 Kesk. 25 Patrick Depailler Ligier- Ford 4 Ulosajo 5 Kesk. 17 Jan Lammers Shadow-Ford 2 Ulosajo 21 DNQ 22 Derek Daly Ensign-Ford DNQ 24 Arturo Merzario Merzario-Ford == Muuta == *Paalupaikka: Jean-Pierre Jabouille – 1.11,80 *Nopein kierros: Gilles Villeneuve – 1.14,412 (kierroksella 23) == Lähteet == Luokka:Formula 1 -kausi 1979 Luokka:Etelä-Afrikan Grand Prix
Memaliaj

Memaliaj on kaupunki Gjirokastërin maakunnassa Albaniassa. Vuoden 2011 väestönlaskennan mukaan siellä asui 10 657 asukasta. Se rakennettiin vuonna 1946 tukemaan alueen kaivostoimintaa. Alueen hiilentuotanto oli vuonna 1990 noin 500 000 tonnia vuodessa. Kommunismin kaatumisen jälkeen kaivostoiminta loppui ja kaupungin talous pysähtyi. == Lähteet == == Aiheesta muualla == Luokka:Albanian kaupungit Luokka:Albanian kunnat Luokka:Gjirokastërin maakunta
Punarintaluri

Punarintaluri (Trichoglossus forsteni) on sateenkaarilurien sukuun kuuluva kaija. Laji luokiteltiin ennen sateenkaarilurin alalajiksi.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 BirdLife Suomen maailman lintujen luettelossa se on oma lajinsa.BirdLife Suomi == Koko ja ulkonäkö == Linnun pituus on noin 26 cm. Punarintaluri muistuttaa sateenkaariluria rakenteeltaan ja osin höyhenpuvultaan, jossa eroina ovat mustempi pää, otsan ja poskien violetinsininen ja vatsan purppuranpunainen väri. Sukupuolet ovat samanvärisiä. Nuoren linnun vatsa on tummanvihreä ja rinta vaaleamman oranssi. == Esiintyminen == Punarintaluri esiintyy Indonesiaan kuuluvilla Balilla, Lombokilla, Sumbawalla, Tanah Jampealla ja Kalaotoalla. Sen populaatio on pieni ja selvästi vähenemässä villilintujen pyydystämisen takia, ja siksi Kansainvälinen luonnonsuojeluliitto luokittelee sen erittäin uhanalaiseksi. == Lisääntyminen == Laji on ilmeisesti yksiavioinen. Pesimäbiologia tunnetaan huonosti. == Ravinto == Punarintalurit liikkuvat yleensä parvissa ja ruokailevat kukkivien puiden latvuksissa. Ne syövät pääasiassa siitepölyä, mettä, kukkia, siemeniä ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja siitepölyn nuolemista varten. == Lähteet == Luokka:Sateenkaarilurit Luokka:Uhanalaiset linnut
Daron Rahlves

Daron Rahlves (s. 12. kesäkuuta 1973 Walnut Creek, Kalifornia) on yhdysvaltalainen uransa lopettanut alppi- ja freestylehiihtäjä. Alppihiihdossa Rahlvesin uran paras saavutus on supersuurpujottelun kultamitali St. Antonin maailmanmestaruuskilpailuista 2001. Bormion MM-kilpailuissa 2005 Rahlves varmisti Yhdysvalloille kaksoisvoiton sijoittumalla Bode Millerin jälkeen toiseksi syöksylaskussa. Samoissa MM-kilpailuissa Rahlves sijoittui suurpujottelussa pronssille. Olympialaisissa Rahlvesin parhaat sijoitukset ovat tulleet super-G:stä, jossa hän on ollut kaksi kertaa kahdeksas ja kerran yhdeksäs. Urallaan Rahlves pystyi 12 maailmancupin osakilpailuvoittoon, joista yhdeksän tuli syöksylaskussa ja kolme super-G:ssä. Rahlvesin uran paras sijoitus maailmancupin kokonaiskilpailussa on neljäs tila hänen uransa viimeiseltä kaudelta 2005-2006. Alppihiihtouransa jälkeen Rahlves ryhtyi kilpailemaan Skicrossissa. Skicrossin maailmancupissa hän kilpaili ensimmäisen kerran tammikuussa 2008 ja ensimmäisen palkintokorokepaikkansa hän saavutti tammikuussa 2010. ==Osakilpailuvoitot alppihiihdossa== Pvm Paikka Laji 3\. maaliskuuta, 2000 Kvitfjell Syöksylasku 4\. maaliskuuta, 2004 Kvitfjell Syöksylasku 29\. joulukuuta, 2002 Bormio Syöksylasku 25\. tammikuuta, 2003 Kitzbühel Syöksylasku 5\. joulukuuta, 2003 Vail Syöksylasku 23\. tammikuuta, 2004 Kitzbühel Super-G 7\. maaliskuuta, 2004 Kvitfjell Super-G 10\. maaliskuuta, 2004 Sestriere Syöksylasku 11\. maaliskuuta, 2005 Lenzerheide Super-G 2\. joulukuuta, 2005 Beaver Creek Syöksylasku 29\. joulukuuta, 2005 Bormio Syöksylasku 14\. joulukuuta, 2006 Wengen Syöksylasku ==Lähteet== * (alppihiihto) * (freestyle) *Rahlves Ski-databasen sivuilla ==Aiheesta muualla== *Daron Rahlvesin kotisivut Luokka:Yhdysvaltalaiset alppihiihtäjät Luokka:Yhdysvaltalaiset freestylehiihtäjät Luokka:Vuonna 1973 syntyneet Luokka:Elävät henkilöt
Liekki (kulttuurilehti)

Liekki on ruotsinsuomalaisten kirjoittajienyhdistyksen vuodesta 1976 julkaisema kulttuurilehti. Lehti ilmestyy neljästi vuodessa ja sisältää kaikenlaisia kulttuuriartikkeleita sekä kaunoproosaa. == Päätoimittajat == * Terttu Loimalahti (Koenumero) (1975) * Esa Wirkkala (1976–1978) * Kalervo Kujala (1978–1981) * Kauko Lammasaitta (1981–1982) * Arja Uusitalo (1982–1985) * Anita Sällberg (1985–1995) * Anneli Tikkanen Rózsa (1995–1998) * Inkeri Kuosku (1998–2000) * Riitta Larsson (2000–2004) * Joonas Sillanpää (2004–2005) * Kaino Ranén (2005–2007) * Jukka Helin (2007–2008) * Juha Knuutila (2008–2010) * Satu Gröndahl (2010–) * Tiina Pukkila Sarilidou ==Lähteet== ==Aiheesta muualla== *Liekki Liekin kotisivu Luokka:Ruotsalaiset aikakauslehdet Luokka:Kulttuurilehdet Luokka:Ruotsinsuomalaiset lehdet
Fredrik Castrén

Carl Fredrik Konstantin Castrén (6. marraskuuta 1928 - 9\. joulukuuta 1998) oli suomalainen vuorineuvos ja liike-elämän vaikuttaja. Hän oli koulutukseltaan diplomi-insinööri. Yritysjohtajan uransa Fredrik Castrén aloitti vuonna 1960 tupakkatehdas Oy Ph. U. Strengberg Ab:n varatoimitusjohtajana ja vuodesta 1963 toimitusjohtajana. Vuonna 1967 Castrén siirtyi juuri luodun suuryritys Oy Nokia Ab:n apulaisjohtajaksi vastuualueenaan liiketoiminnan kehittäminen. Vuodesta 1972 alkaen hän oli suomalaisten suuryritysten toimitusjohtaja: Ensin Strömbergillä, sitten Kymi Kymmene Oy:ssä ja vuodesta 1983 yhdistyneen Kymi-Strömbergin pääjohtajana. ==Katso myös== * Castrén == Lähteet == *Muistokirjoitus ABB:n sivuilla * Luokka:Suomalaiset elinkeinoelämän vaikuttajat Luokka:Suomalaiset insinöörit Luokka:Vuorineuvokset Luokka:Nokian henkilöstö Luokka:Vuonna 1928 syntyneet Luokka:Vuonna 1998 kuolleet
Jure Bogataj

Jure Bogataj (s. 26. huhtikuuta 1985 Kranj) on slovenialainen mäkihyppääjä, joukkuemäen MM-mitalisti. Jure Bogataj oli voittamassa Slovenialle normaalimäen joukkuekilpailun MM-pronssia Oberstdorfissa 2005, jossa hänen lisäkseen kilpailivat Jernej Damjan, Primož Peterka ja Rok Benkovič. Hän sijoittui samoissa kisoissa myös suurmäen 28:nneksi ja normaalimäen 40:nneksi. Hän sijoittui myös neljänneksi samalla joukkueella suurmäen joukkuekilpailussa. Bogataj kilpaili ensimmäisen maailmancupin kilpailunsa Tšekin Liberecissä 10. tammikuuta 2004 sijoittuen suurmäen 33:nneksi. Hänen paras sijoitukse maailmancupissa on Sapporon suurmäen kahdestoista tila 5. helmikuuta 2005. Bogataj oli voittamassa myös Slovenialle normaalimäen joukkuekisan juniorien MM-hopeaa Sollefteassa 2003 sijoittuen siellä myös normaalimäen neljänneksitoista. Hän edusti seuratasolla SK Triglav Kranjia. == Lähteet == *Jure Bogataj FIS:n tietokannassa Luokka:Slovenialaiset mäkihyppääjät Luokka:Vuonna 1985 syntyneet Luokka:Elävät henkilöt
Catanzaro

Catanzaro on kaupunki Italiassa Calabrian aleella Catanzaron maakunnassa. Vuonna 2015 kaupungissa oli runsaat 90 000 asukasta. Se on ollut muodollisesti Calabrian pääkaupunki vuodesta 1970 alkaen, mutta alueparlamentti toimii edelleen entisessä pääkaupungissa Reggio di Calabriassa. Kaupunki kohoaa jyrkän rotkolaakson kahdella rinteellä, ja sen eri puolia yhdistää teräksinen silta (Viadotto Morandi). Catanzarossa on normanniajan linnoitus. Myös katedraalin perustukset laskettiin normanniajalla, mutta se on sen jälkeen rakennettu jo kaksi kertaa uudelleen. Catanzaro vaurioitui maanjäristyksissä vuosina 1783, 1905 ja 1907. Toisessa maailmansodassa liittoutuneet pommittivat sitä. == Lähteet == == Aiheesta muualla == Luokka:Calabrian kaupungit Luokka:Catanzaron maakunnan kunnat
Katatonia

Katatonia on neuropsykiatrinen oireyhtymä, jota luonnehtivat psyykkiset, motoriset ja käyttäytymisen oireet. Sitä ilmenee 18 prosentissa akuuteista sairaalaanotoista, useimmiten affektiivisten ja psykoottisten häiriötilojen yhteydessä. Katatoniat ovat voimakkaita tiloja, jotka voidaan diagnosoida luotettavasti ja hoitaa tehokkaasti. ==Kliiniset ominaisuudet== Katatoninen potilas voi kokea menettäneensä motoriset kykynsä. Hän saattaa jäykistyä yhteen asentoon tuntien ajaksi ja olla täysin piittaamatta ulkoisista ärsykkeistä. Katatonisessa kiihtymystilassa potilas puolestaan kärsii jatkuvasta motorisesta toiminnasta ja saattaa ilman hoitoa jäätyään kuolla uupumukseen. Hänellä saattaa myös ilmetä stereotyyppisiä, toistuvia liikekuvioita. Potilas voi olla muovailtavissa: toinen ihminen voi asettaa hänet haluamaansa asentoon, ja potilas pysyy sen jälkeen asennossa liikkumattomana. Gegenhalteniksi () nimitetyssä tilassa potilas sen sijaan pysyy paikoillaan ja vastustaa häneen kohdistettuja liikutusyrityksiä niihin suhteutetulla vastavoimalla. Potilas saattaa myös toistella merkityksettömiä lauseita tai puhua vain toistelemalla sitä, minkä ympäriltään kuulee. ==Esiintyminen ja luokittelu== DSM-IV:ssä katatoniaa ei ole erotettu itsenäiseksi häiriötilaksi, vaan se liitetään muihin psyykkisiin häiriöihin, kuten skitsofreniaan, kaksisuuntaiseen mielialahäiriöön tai traumaperäiseen stressihäiriöön ja lisäksi päihdeongelmiin. Katatoniaa ilmenee myös muiden lääketieteellisten ongelmien yhteydessä: se voi liittyä tulehduksiin (esimerkiksi enkefaliittiin), autoimmuunisairauksiin, paikallisiin neurologisiin häiriöihin (kuten aivoverenkiertohäiriöt) sekä aineenvaihdunnan häiriöihin. Katatonia voi olla jopa lääkityksestä johtuva reaktio. Katatoniaa on tavattu myös dissosiaatiohäiriöiden, laaja-alaisten kehityshäiriöiden, kehitysvammaisuuden ja orgaanisten psykiatristen häiriöiden yhteydessä. Vaikka psykiatria onkin luokitellut katatonian yhdeksi skitsofrenian muodoista, sitä pidetään nykyisin varsin monimuotoisena oireyhtymänä. Se ilmenee Kahlbaumin oireyhtymänä (kehitysvammaisten katatoniana), pahanlaatuisena katatoniana (pahanlaatuinen neuroleptinen oireyhtymä, serotoniinioireyhtymä) ja kiihtymystiloina (harhaluuloinen mania, katatoninen jännitys tai oneirofrenia). ==Katso myös== *Katalepsia ==Lähteet== Luokka:Psyykkiset sairaudet Luokka:Seulonnan keskeiset artikkelit da:Catatonia
Viherluri

Viherluri (Trichoglossus weberi) on sateenkaarilurien sukuun kuuluva kaija. Se luokiteltiin ennen sateenkaarilurin alalajiksiForshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3, mutta BirdLife Suomen maailman lintujen luettelossa se on omana lajina.BirdLife Suomi == Koko ja ulkonäkö == Linnun pituus on noin 26 cm. Viherluri muistuttaa sateenkaariluria, josta se eroaa höyhenpuvun väreissä. Aikuisen linnun puku on pääosin vihreä, rinta on kellanvihreä ja otsa sinertävä. Nokka on oranssi, iiris punainen ja koivet harmaat. Sukupuolet ovat samanvärisiä. == Esiintyminen == Viherluri esiintyy Indonesian Pienten Sundasaarten Floresin saarella. == Lisääntyminen == Laji on ilmeisesti yksiavioinen. Pesintä tunnetaan puutteellisesti. == Ravinto == Viherlurit liikkuvat yleensä parvissa ja ruokailevat enimmäkseen puiden latvuksissa. Ne syövät pääasiassa siitepölyä, mettä, kukkia, siemeniä ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja siitepölyn nuolemista varten. == Lähteet == Luokka:Sateenkaarilurit
Katatonia (täsmennyssivu)

Katatonia voi tarkoittaa seuraavia: * katatonia, neuropsykiatrinen oireyhtymä * katatoninen skitsofrenia, eräs skitsofrenian ilmenemismuodoista * Katatonia, vuonna 1991 perustettu ruotsalainen yhtye * Catatonia, walesilainen pop-yhtye.
William Bennett (säveltäjä)

William Sterndale Bennett (13. huhtikuuta 1816 Sheffield Britannia – 1. helmikuuta 1875 Lontoo) oli brittiläinen säveltäjä ja pianisti. Bennettin isä oli urkuri. Felix Mendelssohn kuuli Bennettiä ja kutsui hänet Leipzigiin. Robert Schumann kirjoitti hänestä innostuneena ja omisti hänelle teoksensa "Etudes Symphoniques" pianolle. Muut työt kuitenkin kuluttivat hänen voimiaan, eikä nuoruuden lupaus toteutunut. Sheffield oli kansallisromanttisen tyylin alkuunpanijoita. Hän oli professori Cambridgen yliopistossa vuodesta 1856 ja Kuninkaallisen musiikkiakatemian johtaja vuodesta 1886. Hän sävelsi orkesterimusiikkia muun muassa pianokonsertot 1–4 ja lisäksi kaksi muuta pianokonserttoa, pianosonaatteja ja lauluja. Parhaimpina pidetään hänen uransa alkukauden teoksia. ==Lähteet== *Sterndale Bennett *Iso tietosanakirja Luokka:Brittiläiset säveltäjät Luokka:Romantiikan säveltäjät Luokka:Cambridgen yliopiston professorit Luokka:Vuonna 1816 syntyneet Luokka:Vuonna 1875 kuolleet
Alena Procházková

Alena Procházková (s. 9. elokuuta 1984 Banská Bystrica, Tšekkoslovakia) on slovakialainen maastohiihtäjä. Procházkován ensimmäiset arvokilpailut olivat Val di Fiemmen MM-kilpailut 2003, jossa hän sijoittui takaa-ajon 62:nneksi ja 10 kilometrin perinteisen tyylin kilpailussa 49:nneksi. Seuraavissa MM- kilpailuissa Oberstdorfissa hän sijoittui 30 kilometrin yhteislähdön 40:nneksi, sprintin seitsemänneksitoista, yhdistelmäkilpailun 44:nneksi ja 10 kilometrin perinteisen 58:nneksi. Hän oli mukana myös Torinon olympialaisissa 2006 sijoittuen sprintissä 23:nneksi, 10 kilometrin perinteisellä 28:nneksi ja takaa-ajon 46:nneksi. Sapporon MM-kilpailuissa 2007 hän oli mukana seitsemänneksi sijoittuneessa Slovakian viestijoukkueessa ja jäi sprintissä niukasti välieräpaikasta sijoittuen kolmanneksitoista. Procházkován sijoitus 10 kilometrin perinteisellä oli 34. Liberecin MM-kilpailuissa 2009 hän oli sprintissä seitsemäs, Vancouverin olympialaisissa 2010 kahdeksastoista ja Oslon MM-kilpailuissa 2011 kuudes. Hän sijoittui perinteisen hiihtotavan MM- sprintissä kahdeksanneksi sekä Val di Fiemmessä 2013 että Falunissa 2015. Procházková on osallistunut talviolympialaisiin vuosina 2006, 2010, 2014, 2018 ja 2022 ja MM-kisoihin vuosina 2003, 2005, 2007, 2009, 2011, 2013, 2015, 2017, 2019 ja 2021. ==Maailmancup== Procházková hiihti ensimmäisen maailmancupin kisansa 11. joulukuuta 2004 Lago di Teserossa sijoittuen takaa-ajossa 58:nneksi. Hän ylsi yllättäen sprintin kolmanneksi Kuusamossa 1. joulukuuta 2007. Ensimmäisen voittonsa hän saavutti perinteisen hiihtotavan sprintissä Vancouverissa 16. tammikuuta 2009 ja oli samalla kaudella lisäksi toinen Trondheimin sprintissä. Kaudella 2009–2010 hän oli kolmas Kuusamon sprinttikilpailussa ja kaudella 2012–2013 Lahden sprintissä. Maailmancupin kiertueille Procházková osallistui ensimmäisen kerran Tour de Skille vuodenvaihteessa 2007–2008. Ensimmäisen ja ainoan palkintokorokesijoituksensa maailmancupin kiertueiden osakilpailuissa Procházková saavutti vuoden 2010 Tour de Skillä Tšekin Prahassa ollen vapaan hiihtotavan sprintissä kolmas. ===Maailmancupin kokonaiskilpailu ja kiertueet=== Kausi Ikä Kauden cupit Maailmancupin kiertueet Kokonaiscup Normaalimatkat Sprintit Nordic Opening Tour de Ski Maailmancupin finaali Ski Tour Canada 2006 21 98 — 63 2007 22 73 60 60 — 2008 23 31 39 17 25 2009 24 18 39 6 26 43 2010 25 41 59 16 DNS DNS 2011 26 22 26 18 15 DNS 26 2012 27 64 — 40 36 — — 2013 28 51 65 28 33 — — 2014 29 79 — 49 DNS — — 2015 30 114 — 74 DNS — 2016 31 44 40 36 54 DNS 26 2017 32 75 92 43 58 — — 2018 33 — — — DNS — — 2019 34 — — — DNF — — 2020 35 — — — 70 — — 2021 36 122 — 82 – — — ==Lähteet== * Luokka:Slovakialaiset maastohiihtäjät Luokka:Vuonna 1984 syntyneet Luokka:Elävät henkilöt
Johann Büttikofer

Johann Büttikofer (9. elokuuta 1850 Ranflüh – 24. kesäkuuta 1927 Bern) oli sveitsiläinen eläintieteilijä. Büttikofer opiskeli biologiaa Bernissä. 1879 hän liittyi Leidenin kuninkaallisen eläinmuseon (Royal Zoological Museum) henkilökuntaan ollen kuraattori 1884–1897. Hän teki 2 tutkimusmatkaa Liberiaan, vuosina 1879–1882 ja 1886–1887. Vuosina 1893–1894 hän osallistui Anton Willem Nieuwenhuisin tutkimusretkelle Borneoon. Büttikofer toimi Rotterdamin eläintieteellisen puutarhan johtajana 1897–1924. Vetäydyttyään virasta hän asettui Berniin. Büttikofer kuvaili linnuista muun muassa viherlurin (Trichoglossus weberi) 1894. == Teoksia == * Mededeelingen over Liberia. Resultaten van eene onderzoekingsreis door J. Büttikofer en C.F. Sala in de jaren 1879–1882. (1883) * Reisebilder aus Liberia: Resultate geographischer, naturwissenschaftlicher und ethnographischer Untersuchungen während der Jahre 1879–1882 und 1886–1887. (1890) Luokka:Sveitsiläiset ornitologit Luokka:Vuonna 1850 syntyneet Luokka:Vuonna 1927 kuolleet
Halvar Moritz

Halvar Moritz (21. kesäkuuta 1906 – 21. marraskuuta 1993) oli ruotsalainen maastohiihtäjä, joka oli mukana voittamassa Ruotsille MM-pronssia Vysoké Tatryn maailmanmestaruuskilpailuissa 1935. Hänen lisäkseen Ruotsin joukkueessa kilpailivat Erik August Larsson, Martin Matsbo ja Nils-Joel Englund. Moritz vei viestin avausosuutta. == Lähteet == Luokka:Ruotsalaiset maastohiihtäjät Luokka:Vuonna 1906 syntyneet Luokka:Vuonna 1993 kuolleet
Puukiipijät

Puukiipijät (Certhiidae) on pienikokoisten varpuslintujen heimo. Niitä löytyy luonnonvaraisina pääasiassa Euroopasta ja Aasiasta. Tosin amerikanpuukiipijä elää ainoastaan Pohjois-Amerikassa. Puukiipijät ovat pääasiassa paikkalintuja, eivätkä juuri liiku elinalueeltaan. Kaikki puukiipijät muistuttavat selvästi toisiaan, ja niillä on yläpuoli ruskea ja alapuoli valkea. Puukiipijöiden nokka on alaspäin kaartuva ja linnun kokoon nähden suurehko. Puukiipijät syövät hyönteisiä, ja ne osaavat liikkua puussa myös pää alaspäin. Suomessa puukiipijöiden heimosta on tavattu yksi laji, puukiipijä. Puukiipijöihin kuuluu ainoastaan 1 suku ja 9 lajia. ==Suvut ja lajit== ===Puukiipijät Certhia=== * Amerikanpuukiipijä Certhia americana * Etelänpuukiipijä Certhia brachydactyla * Harmaarintakiipijä Certhia discolor * Himalajanpuukiipijä Certhia hodgsoni * Puukiipijä Certhia familiaris * Raitapyrstökiipijä Certhia himalayana * Rusorintakiipijä Certhia manipurensis * Rusovatsakiipijä Certhia nipalensis * Sichuaninpuukiipijä Certhia tianquanensis == Lähteet == *
Kvartsikello

Kvartsikello on kvartsikiteen värähtelyjen avulla aikaa mittaava elektroninen kello. Aiemmin kvartsikidekelloja käytettiin kalleutensa ja monimutkaisuutensa vuoksi pääasiassa laboratorioiden tarkkuuskelloina, mutta digitaalisten mikropiirien kehitys mahdollisti 1960-luvulta alkaen kvartsikiteisiin perustuvat rannekellot. Nykyään valtaosa kelloista on kvartsikidekelloja. __NOTOC__ == Rakenne ja toiminta == Yksinkertaisen kvartsikellon tärkeimmät osat ovat kvartsikiteeseen perustuva pienitaajuinen kideoskillaattori, digitaalisen taajuusjakajan sisältävä mikropiiri, näyttölaite sekä paristo. Kideoskillaattorissa kvartsikide värähtelee sen rakenteen määräämällä vakiotaajuudella. Mikropiiri laskee värähtelyt ja päivittää kellon näyttämää aikaa kerran sekunnissa. Analogianäyttöisessä kellossa pieni askelmoottori kääntää viisarikoneistoa. Numeronäyttöisessä eli digitaalisessa kvartsikellossa ei ole lainkaan liikkuvia osia, vaan mikropiiriin on yhdistetty numeronäyttö. Tavallisimmin pieni nestekidenäyttö esittää ajan suoraan numeroina. Kvartsikiteen toiminta perustuu kvartsin pietsosähköisyyteen eli kiteen muodonmuutokseen siihen kohdistuvan sähkökentän vaikutuksesta. Kun pientä äänirautaa hieman muistuttavaan kiteeseen kytketään sähköjännite, kide alkaa värähdellä sille ominaisella resonanssitaajuudella. Värähtelyn taajuus riippuu kiteen tarkasta koosta ja muodosta, ja on rannekelloissa tyypillisesti 215 = 32768 hertsiä. Etenkin vanhemmissa, mutta myös joissakin uusissa kvartsikelloissa on usein selvästi näkyvillä teksti QUARTZ = kvartsi. == Katso myös == *Atomikello == Lähteet == * ===Viitteet=== == Aiheesta muualla == Luokka:Kellot
Florian Eckert

Florian Eckert (s. 7. helmikuuta 1979 Lörrach) on saksalainen entinen alppihiihtäjä. Eckert saavutti pronssia syöksylaskussa St. Antonin maailmanmestaruuskilpailuissa 2001. Myöhemmin samana vuonna hän sijoittui kaksi kertaa peräkkäin toiseksi syöksylaskun maailmancupin osakilpailuissa Norjan Kvitfjellissä. Bormion MM-kilpailuissa 2005 Eckert oli Saksan joukkueen mukana voittamassa kultaa, ensimmäistä kertaa arvokilpailuissa järjestetyssä joukkuekilpailussa. Samoissa MM-kilpailuissa hän sijoittui supersuurpujottelussa 6:ksi ja oli syöksylaskussa 12:s. Eckert saavutti menestystä myös junioreiden MM-kilpailuissa, hän sijoittui vuonna 1997 pujottelussa pronssille. Urallaan Eckert kärsi pahasta polvivammasta, jonka takia hän joutui pitämään kaksi vuotta taukoa kilpailemisesta. Hän joutui lopettamaan uransa kyseisen vamman takia syksyllä 2005http://www.mtv3.fi/urheilu/arkisto.shtml/arkistot/alppihiihto/2005/09/391874. ==Lähteet== * *Eckert Ski-databasen sivuilla ===Viitteet=== Luokka:Saksalaiset alppihiihtäjät Luokka:Vuonna 1979 syntyneet Luokka:Elävät henkilöt
Arnold Bennett

Enoch Arnold Bennett (27. toukokuuta 1867 Hanley, Staffordshire, Britannia – 27. maaliskuuta 1931 Lontoo, Britannia) oli brittiläinen kirjailija.Frank Swinnerton, Arnold Bennett (1867-1931) ourcivilisation.comBennett, Arnold Kirjasampo, viitattu 17.12.2021 Viihderomaanien ohella Bennett julkaisi merkittäviä realistisia elämänkuvauksia, kuten The Old Wives' Tale (1908) ja niin sanotun Clayhangerin trilogian (1910–1916).Otavan Iso Tietosanakirja osa 1, palsta 1154. Helsinki: Otava 1968 Hän hyödynsi kotiseutuaan kirjojensa materiaalina. Bennettin teosten suomennokset ilmestyivät aikansa halvoissa suosikkisarjoissa, kuten Otavan Tähtisarjassa. == Suomennetut teokset == * Velikulta, seikkailutarina kaupunkiviisikosta. Suomentanut Toivo Wallenius. WSOY, 1918 – 2. p. Valkeakoski: Tiberius kirjat 2022 ISBN 978-952-7424-45-2 (ilmestyy huhtikuussa 2022) * Elävänä haudattu (Buried Alive). Suomentanut Ae Yi (=Aarne Ylermi). Minerva, 1921. * Loistohotelli Babylon (The Grand Babylon Hotel). Minerva, 1923. * Babylonin rakkautta (A Great Man), romaani. Otava, 1923. * Ilojen kaupunki. Suomentanut Aune Lindström. Minerva, 1925. * Leonora, romaani. Otava, 1925. * Suurhotellin salaisuuksia (The Grand Babylon Hotel). Kustannusosakeyhtiö Suomi, 1925 (ilmestynyt aiemmin nimellä Loistohotelli Babylon * Taivaallista ja maallista rakkautta, romaani. Suomentanut Anni Lehtonen. Otava, 1925 Sarja: Kirsikka-sarja, 8. * Miljoonamies huvittelee (The Loot of Cities). Suomentanut Eino Palola. Otava, 1926. * Vihan portit (The Gates of Wrath). Otava, 1926. Sarja: Tähtisarja, 59. * Kullan voima, romaani. Helsinki: Carl Geislerin kustannustoimisto, 1927. * Pakollinen huviretki (The strange vanguard), romaani. Suomentanut Aune Suomalainen. Otava, 1929 ; Novelli *Naimisiin johtamassa, antologiassa: Seitsemäs "Hyvää yötä"!: hetki lepoa kunnes nukutte, toim. V. Hämeen-Anttila, Hämeenlinna: Arvi A. Karisto 1940 ==Lähteet== == Aiheesta muualla == * Vapaasti ladattavia Arnold Bennetin e-kirjoja Project Gutenbergiltä ja Projekti Lönnrotilta Luokka:Brittiläiset kirjailijat Luokka:Vuonna 1867 syntyneet Luokka:Vuonna 1931 kuolleet
Vesinokkaeläimet

Vesinokkaeläimet (Ornithorhynchidae) on toinen nokkaeläinten kahdesta jäljellä olevasta heimosta. Sen ainoa jäljellä oleva laji on vesinokkaeläin (Ornithorhynchus anatinus). == Luokittelu == * Heimo Ornithorhynchidae ** Suku †Obdurodon — esihistoriallinen vesinokkaeläinten haara *** †Obdurodon dicksoni *** †Obdurodon insignis *** †Obdurodon tharalkooschild *** †Monotrematum sudamericanum ** Suku Ornithorhynchus – vesinokkaeläimethttp://www.luomus.fi/nisakkaat/index.php?name=Ornithorhynchus *** Vesinokkaeläin (Ornithorhynchus anatinus) *** †Ornithorhynchus maximus ** Suku †Steropodon *** †Steropodon galmani ** Suku †Teinolophos *** †Teinolophos trusleri == Lähteet == == Aiheesta muualla == * Fauna of Australia: Ornithorhynchidae (pdf-tiedosto) Luokka:Nokkaeläimet Luokka:Elävät fossiilit
James Gordon Bennett

James Gordon Bennett tarkoittaa kahta yhdysvaltalaista toimittajaa: *James Gordon Bennett vanhempi (1795–1872) *James Gordon Bennett nuorempi (1841–1918)
San Cristóbal

San Cristóbal voi tarkoittaa seuraavia: ;paikkoja: *San Cristóbal, kaupunki Argentiinassa *San Cristóbal, kaupunki Dominikaanisessa tasavallassa *San Cristóbalin provinssi, Dominikaanisessa tasavallassa *San Cristóbal de La Laguna, kaupunki Espanjan Teneriffalla *San Cristóbal, saari Galápagossaarilla *Ciudad San Cristóbal, kaupunki Guatemalassa *San Cristóbal de las Casas, kaupunki Meksikossa *San Cristóbal, tulivuori Nicaraguassa *San Cristóbal, Kuubassa *San Cristóbal eli Makira, saari Salomonsaarilla *San Cristóbal, kaupunki Venezuelassa *Havanna, Kuuban pääkaupunki, joka perustettiin nimellä Villa de San Cristóbal de la Habana. ;laivoja: * San Cristóbal eli Bahama, Espanjan laivaston vuonna 1780 valmistunut linjalaiva
Horgh

Horgh (oik. Reidar Horghagen, s. 7. toukokuuta 1971 Bergen, Norja) on norjalainen rumpali, joka tunnetaan parhaiten death metal -yhtyeen Hypocrisyn ja black metal -yhtyeen Immortalin entisenä rumpalina. Hänet tunnetaan yhtenä black metal-skenen parhaista rumpaleista Jan Blombergin (taiteilijanimeltään Hellhammer) ohella. == Immortal == Horgh liittyi Immortaliin vuonna 1996, ottaen Abbathin paikan rumpalina, joka oli aiemmin soittanut lähes kaikkia instrumentteja yhtyeessä. Horgh on ollut yhtyeessä Blizzard Beasts -albumista lähtien, ja on ollut ainoa ydinjäsen Abbathin ohella. Yhtye lopetti toimintansa vuonna 2003, mutta Horgh ja Abbath herättivät yhtyeen henkiin kolme vuotta myöhemmin. Yhtyeen uusin julkaisu on Northern Chaos Gods, joka on julkaistu vuonna 2018. ==Diskografia== Immortal * * * * * *Northern Chaos Gods (2018, Nuclear Blast) Grimfist * Hypocrisy * * Luokka:Norjalaiset metallimusiikin rumpalit Luokka:Vuonna 1971 syntyneet Luokka:Elävät henkilöt
Régine Cavagnoud

Régine Cavagnoud (27. heinäkuuta 1970 Thônes, Ranska – 31. lokakuuta 2001 Innsbruck, Itävalta) oli ranskalainen alppihiihtäjä. Cavagnoud voitti supersuurpujottelun maailmanmestaruuden St. Antonissa 2001. Olympialaisissa hänen paras sijoituksensa oli syöksylaskun 7:s sija Naganon kisoissa 1998. Maailmancupissa Cavagnoud pystyi kahdeksaan osakilpailuvoittoon, joista neljä tuli super-G:stä, kolme syöksylaskusta ja kaksi suurpujottelusta. Hän voitti lisäksi super-G:n maailmancupin kaudella 2000-2001. 29\. lokakuuta 2001 Itävallan Pitztalissa lasketussa harjoituslaskussa, Régine Cavagnoud törmäsi saksalaiseen valmentajaan Markus Anwanderiin. Cavagnoud sai törmäyksessä lukuisia aivovammoja, päähän ja kasvoihin kohdistuneita vammoja sekä häneltä murtui kylkiluita, jotka aiheuttivat vammoja maksaan ja keuhkoihin. Cavagnoud kuoli kaksi päivää myöhemmin Innsbruckin yliopistollisessa sairaalassahttp://www.mtv3.fi/urheilu/arkisto.shtml/arkistot/alppihiihto/2001/10/87718. Cavagnoud on haudattu kotikaupunkinsa La Clusazin hautausmaalle. ==Lähteet== * *Cavagnoud Ski-databasen sivuilla ===Viitteet=== Luokka:Ranskalaiset alppihiihtäjät Luokka:Vuonna 1970 syntyneet Luokka:Vuonna 2001 kuolleet
James Gordon Bennett vanhempi

James Gordon Bennett (1. syyskuuta 1795 Skotlanti – 1. kesäkuuta 1872) oli sanomalehtikustantaja, joka perusti The New York Heraldin ja toimi sen päätoimittajana. Hän oli merkittävä hahmo Yhdysvaltojen sanomalehtihistoriassa, sillä hän vaikutti sanomalehdistön kehittymiseen nykyaikaiseksi. Bennett syntyi Skotlannissa köyhään maanviljelijäperheeseen. Hän siirtyi Yhdysvaltoihin 1819. Hän työskenteli monissa lehtiyhtiöissä ja perusti useita lehtiä ennen kuin Herald vihdoin 1835 sai alkunsa. Huhtikuussa 1836 hän järkytti lukijoita julkaisemalla etusivun jutun prostituoidun murhasta, ja jutun yhteydessä oli sanomalehtihistorian ensimmäinen haastattelu. Hän hyödynsi lehden teossa monipuolisesti aikansa tekniikkaa esimerkiksi lisäämällä kuvia puupiirrostekniikan avulla. Hän pyrki tuottamaan lehden edullisesti, jotta se pystyttiin myymään katukaupassa halvalla. Näin syntyi nimitys pennyn lehdet. Vuonna 1866 hän siirsi vastuun lehdestä pojalleen James Gordon Bennett nuoremmalle. Tällöinn lehti oli levikiltään Yhdysvaltojen suurin. Nuoremman Bennettin aikana lehti alkoi hiipua, ja hänen kuolemansa jälkeen se yhdistettiin arkkiviholliseensa New York Tribuneen. ==Lähteet== *Bennetin elämäkerta . Abrahamlincolncartoons. ===Viitteet=== Luokka:Yhdysvaltalaiset toimittajat Luokka:Vuonna 1795 syntyneet Luokka:Vuonna 1872 kuolleet
Blizzard Beasts

Blizzard Beasts on Immortalin neljäs studioalbumi. Se on viimeinen albumi jolla Demonaz soittaa kitaraa ennen paluutaan vuonna 2015 ja ensimmäinen jossa on Horgh rummuissa. Tyyliltään albumi on death metal -vaikutteisempi kuin aiemmat levyt. Vain kaksi kappaletta ovat yli 3-minuuttisia ja yksi yli 6-minuuttinen, vaikka Immortal on tunnettu pidemmistä kappaleistaan. == Kappaleet == # # # # # # # # # == Kokoonpano == * Abbath Doom Occulta - bassokitara & laulu * Demonaz Doom Occulta - kitara * Horgh - rummut == Lähteet == ==Aiheesta muualla== * * Luokka:Immortalin albumit Luokka:Vuoden 1997 albumit
Staryi Oskol

Staryi Oskol () on kaupunki ja kaupunkipiiri Belgorodin alueella Venäjällä. Kaupunki sijaitsee Oskol-joen varrella, ja sen asukasluku on 221 163 (2010). Staryi Oskol perustettiin vuonna 1593 alun perin linnoitteeksi osana Moskovaa suojannutta linnoitusketjua. 1600-luvulla Krimin tataarit ja ukrainalaiset kasakat ryöstivät sen. Staryi Oskolissa taisteltiin Venäjän sisällissodassa ja toisessa maailmansodassa. Toisen maailmansodan jälkeen kaupunki teollistui, ja väkiluku alkoi kasvaa. Staryi Oskol on tärkeä rautamalmin kaivoskaupunki, jonka rautamalmivarannot ovat yhdet maailman suurimmista. Kaupungissa kaivetaan yli kahdeksan miljoonaa tonnia rautamalmia vuodessa. Staryi Oskolin ystävyyskaupunki on ollut vuodesta 1987 lähtien Salzgitter sekä vuodesta 1989 alkaen Mänttä (nykyään Mänttä-Vilppulan kaupunki). ==Lähteet== ==Aiheesta muualla== Luokka:Belgorodin alueen kaupungit
Selina Heregger

Selina Heregger (s. 29. huhtikuuta 1977) on itävaltalainen alppihiihtäjä. Hän saavutti vuonna 2005 päättyneellä urallaan maailmanmestaruuskilpailuissa pronssia syöksylaskussa. Maailmancupin osakilpailuissa hän sijoittui parhaimmillaan toiseksi syöksylaskussa ja kolmanneksi alppiyhdistetyssä. Heregger voitti nuorten maailmanmestaruuskilpailuissa 1996 kultaa syöksylaskussa ja yhteistuloksissa sekä saavutti hopeaa suurpujottelussa. Aikuisten MM-kilpailuissa 2001 hän saavutti syöksylaskussa pronssia Itävallan ottaessa kolmoisvoiton; Heregger hävisi Michaela Dorfmeisterille 0,17 sekuntia ja Renate Götschlille 0,03 sekuntia. Salt Lake Cityn olympialaisissa 2002 Heregger sijoittui syöksylaskussa kuudenneksi alppiyhdistetyssä 11:nneksi sekä keskeytti suurpujottelun toisessa laskussaan. Heregger osallistui maailmancupiin ensimmäisen kerran joulukuussa 1995 ja ylsi pisteille 19. sijalla toisessa kilpailussaan maaliskuussa 1996. Hän sijoittui kymmenen parhaan joukkoon ensi kerran maaliskuussa 1999 sijoittuessaan Sankt Moritzin syöksylaskussa kahdeksanneksi. Parhaat sijoituksensa hän saavutti kaudella 2001–2002: hän oli lokakuussa Söldenin suurpujottelussa kuudes, joulukuussa Sankt Moritzin syöksylaskussa neljäs, tammikuussa Cortina d’Ampezzon syöksylaskussa viides, tammi-helmikuun vaihteessa Åren suurpujottelussa kuudes, syöksylaskussa toinen ja alppiyhdistetyssä kolmas sekä maaliskuussa Lenzerheiden syöksylaskussa neljäs. Kauden maailmancupin kokonaispisteissä hän sijoittui 17:nneksi, alppiyhdistetyn cupissa seitsemänneksi ja syöksylaskun cupissa kahdeksanneksi. Hän kilpaili vielä kevääseen 2005 saakka mutta ei sijoittunut maailmancupin osakilpailuissa kolmella viimeisellä kaudellaan enää 15. sijaa paremmin. == Lähteet == Luokka:Itävaltalaiset alppihiihtäjät Luokka:Vuonna 1977 syntyneet Luokka:Elävät henkilöt
The Legend of Drunken Master

The Legend of Drunken Master (, Jui Kuen II) on vuonna 1994 valmistunut hongkongilainen taistelulajielokuva, jonka on ohjannut Lau Kar-leung ja jonka pääosassa Jackie Chan esittää kiinalaista kansansankari Wong Fei Hungia. Elokuva on jatkoa elokuvalle Drunken Master (1978), mutta ne eivät ole juoneltaan kovin paljon kytköksissä toisiinsa. == Juoni == Brittiläinen suurlähettiläs salakuljettaa kiinalaisia muinaisesineitä ulos maasta. Suurlähettiläs ja hänen apulaisensa saavat vastaansa Zui Quan -eli juopponyrkkeily-taistelulajiin erikoistuneen Wong Fei-hungin, joka aina juotuaan alkoholia tulee paremmaksi taistelijaksi. Elokuvan lopussa on yli kymmenen minuuttia kestävä taistelukohtaus, jossa Jackie Chan ja Ken Lo (joka on toiminut Chanin henkivartijana) taistelevat. Elokuvakriitikko Roger Ebertin mielestä kohtaus on yksi elokuvahistorian parhaimmista lähitaistelukohtauksista. == Rooleissa == == Lähteet == Luokka:Hongkongilaiset elokuvat Luokka:Vuoden 1994 elokuvat Luokka:Kungfuelokuvat Luokka:Toimintakomediat
Hirokazu Yagi

Hirokazu Yagi (s. 26. joulukuuta 1959) on entinen japanilainen mäkihyppääjä, joka kilpaili maailman huipulla vuosina 1978-1984. Yagi voitti normaalimäen olympiahopeaa Lake Pladicissa 1980. Maailmancupissa hän ylsi kolme kertaa palkintokorokkeelle: ainoan voittonsa hän saavutti Sapporon suurmäen osakilpailussa 12. tammikuuta 1980, seuraavana päivänä hän sijoittui Sapporon toisessa kilpailussa toiseksi, ja maaliskuun 1980 lopulla hän oli Štrbské Pleson osakilpailussa kolmas. Maailmancupin kokonaiskilpailussa hän sijoittui neljänneksi kaudella 1979–1980. ==Lähteet== * Luokka:Japanilaiset mäkihyppääjät Luokka:Japanilaiset olympiamitalistit Luokka:Vuonna 1959 syntyneet Luokka:Elävät henkilöt
Néelin lämpötila

Néelin lämpötila (TN) on kullekin antiferromagneettiselle aineelle ominainen lämpötila, jossa kyseinen aine muuttuu paramagneettiseksi. Néelin lämpötilassa aineen magneettinen järjestys katoaa. Esimerkiksi antiferromagneettiselle mangaani(II)fluoridille (MnF2) Néelin lämpötila on 67 K, jota ylemmissä lämpötiloissa se käyttäytyy paramagneettisen aineen tavoin. Lämpötila on nimetty Louis Néelin mukaan, joka sai Nobelin fysiikanpalkinnon vuonna 1970 antiferromagnetismia ja ferrimagnetismia käsittelevistä tutkimuksistaan. Néelin lämpötila on verrattavissa Curien lämpötilaan (TC), jossa vastaavasti ferromagneettinen aine muuttuu paramagneettiseksi. == Lähteet == Luokka:Magnetismi Luokka:Tiiviin aineen fysiikka
Flandersin perhe

Flandersin perhe on kuvitteellinen perhe animaatiosarjassa Simpsonit. Flandersit ovat innokkaita kristittyjä ja asuvat Simpsonin perheen naapurissa Springfieldin Evergreen Terracella. Flandersin perheeseen kuuluvat perheen isä Ned Flanders, hänen edesmennyt vaimonsa Maude sekä heidän lapsensa Rod ja Todd Flanders. Flandersien perheyritys on Springfieldin ostoskeskuksessa toimiva vasenkätisten tuotteita myyvä Vasuri-niminen kauppa (Leftorium). Perhe on uskovainen, ja erityisesti Ned menee uskossaan usein äärimmäisyyksiin. == Perhe == *Ned Flanders, isä (ääninäyttelijä Harry Shearer) *Maude Flanders, äiti (kuollut 11. tuotantokaudella, ääninäyttelijä Maggie Roswell) *Rod Flanders, vanhin lapsi (ääninäyttelijä Pamela Hayden) *Todd Flanders, nuorin lapsi (ääninäyttelijä Nancy Cartwright) *Edna Krabappel, Nedin toinen vaimo (kuollut 25. tuotantokaudella, ääninäyttelijä Marcia Wallace) *Mona/Capri Flanders, Nedin taiteilijaäiti (ääninäyttelijä Pamela Hayden) *Ned Flanders Sr., Nedin taiteilijaisä (ääninäyttelijä Harry Shearer) *Flandersin isoäiti (oletettavasti kuollut ennen sarjan nykyhetkeä, ääninäyttelijä Yeardley Smith) Suuri joukko Flandersin suvun jäseniä eri puolilta maailmaa nähtiin 7. tuotantokauden jaksossa ”Lempilammas”, kun Ned järjesti pihallaan sukukokouksen. Luokka:Simpsonit Luokka:Kuvitteelliset perheet
Lumous murtuu

Lumous murtuu: Uskonto luonnonilmiönä () on filosofi Daniel C. Dennettin vuonna 2006 ilmestynyt kirja, jossa Dennett vaatii uskonnon luonnontieteellistä tutkimusta. Kirjan on julkaissut suomeksi vuonna 2007 Terra Cognita suomentajana Kimmo Pietiläinen.Takakansi teoksessa Dennettin mielestä useimmat uskontojen kannattajat vastustavat jyrkästi jokaista, joka haluaa tutkia heidän käytäntöjään ja uskomuksiaan luonnontieteen menetelmillä, jotka ovat hänen mukaansa parhaat ihmisten käytössä olevat tiedonhankinnan välineet. Dennett väittää, että uskonnon perimmäisiä kysymyksiä ympäröivästä salamyhkäisyydestä, ”lumouksesta” on luovuttava, jotta uskonto ymmärrettäisiin nykyistä paremmin ja jotta näihin kysymyksiin saataisiin järkiperäinen vastaus. Dennett sanoo, että uskonto on liian tärkeä asia jätettäväksi luonnontieteellisen tarkastelun ulkopuolelle. == Sisältö == Dennett aloittaa kirjansa totemalla, että hän on yhdysvaltalainen kirjailija ja että teos on suunnattu ensisijaisesti yhdysvaltalaiselle yleisölle. Hänen mukaansa monet kirjan esilukijat pitivät tätä seikkaa sekä ilmeisenä että häiritsevänä, kun taas harvat yhdysvaltalaiset lukijat edes huomasivat kyseisen painotuksen. Muihin teollisuusvaltioihin verrattuna Yhdysvalloissa on huomattavan paljon uskovaisia, ja Dennett halusi tavoittaa niin monta kansalaista kuin mahdollista, ei pelkästään yliopistomaailmasta.Dennett 2007, s. 11. == Käännös == Kirjan suomentaja Kimmo Pietiläinen sai uskontokriittisen kirjallisuuden suomentamisesta Vapaa-ajattelijain liiton Väinö Voipio –palkinnon vuonna 2007. Palkintoperusteluissa sanottiin Pietiläisen kääntäneen kirjallisuutta, jota valtio ei ole halunnut tukea käännösapurahoin. Hänen kääntämänsä kirjat Lumous murtuu, Jumalharha (Richard Dawkins), ja Uskon loppu (Sam Harris) ovat herättäneet paljon keskustelua. == Lähteet == == Aiheesta muualla == * Jussi K. Niemelä: Uskonto vihdoinkin luonnontieteen hampaissa. Vapaa ajattelija 1/2007. * Pekka Wahlstedt: Darwinin opein uskontojen kimppuun. Helsingin Sanomat 15.5.2007. * Tommi Sarlin: Jos usko onkin vain humpuukia. Uskontotieteilijä Ilkka Pyysiäisen haastattelu. Kirkko & kaupunki 20.8.2007. * Kimmo Ketola: Usko pahan alkujuurena. Uskonnontutkija 2/2007. * Ilkka Pyysiäinen: Epäilyksen varjo. Tieteessä tapahtuu 2/2007. (PDF) * Putte Wilhelmsson: Eliitin väittelyä rahvaan jumalista . Tieteessä tapahtuu 3.6.2007. Luokka:Kirjat ateismista Luokka:Kirjat uskontokritiikistä Luokka:Vuoden 2006 kirjat